એની આંખો ધોધમાર વરસી પડી… હળાહળ જૂઠ સામે એ હારી ગયો હતો. હવે.. પોતે નિર્દોષ હોવા છતાં પણ આવડો મોટો આરોપ મૂકી ગામમાં એને બદનામ કરવાઓ કારસો કરનાર ટ્રસ્ટીશ્રી જગમોહન અને નાલાયક આચાર્ય પર એને ખુબ ઘૃણા ઉપજી.. એક નાનકડા ઇન્કારની આવડી મોટી સજા? પણ એણે સિદ્ધાંત સાથે ક્યારેય બાંધછોડ કરી નહોતી.. આજ પણ નહીં.. એ ક્યારેય સરકારી ગ્રાન્ટનાં પૈસાને આ બંને બાબુઓને હડપવા નહીં દે… પણ… આખરે આજ એ હારી ગયો, એની નજર સામે બા.. અને બાપુની તસવીર ઊપસી…. શુંં જવાબ આપશે? શુંં મોંં દેખાડશે મા-બાપને? દુનિયાને?